چین دونانماسی آمئریکا بیرلشمیش شتاتلارینین پیلوتسوز سوالتی قاییغینی تحویل وئریب.
آخار. آز خبر وئریر کی، بونو آمئریکا بیرلشمیش شتاتلاری مدافعه ناظیرلیینین سؤزچوسو پیطئر کوک ژورنالیستلره آچیقلاماسیندا دئییب.
اونون سؤزلرینه گؤرته، سوآلتی قاییق ۴ گون چین دونانماسیندا قالیب:
«قاییق جنوبی چین دنیزینده، یاخالاندیغی یئرده حربچیلریمیزه تحویل وئریلیب. بو حادثه بئین الخالق حقوقا و دونانمالار آراسینداکی پئشکار ایستاندراتلارا اویغون بیر حادثه دئییلدی».
کوک فاکتلا باغلی آراشدیرمانین داوام ائتدیریلدیینی بیلدیریب.
قئید ائدک کی، پئنتاگون سؤزچوسو جئفف دئویس ۴ گون اؤنجه جنوبی چین دنیزینده «علمی معلوماتلار» توپلایان آمئریکا سوآلتی قاییغینین چین دونانماسی طرفیندن یاخالاندیغینی آچیقلامیشدی.
حادثه آمئریکا دونانماسینین ضابیطلرینین گؤزو قارشیسیندا باش وئرمیشدی.
azb_Arab azb_Arab azb_Arab azb_Arab azb_Arab azb_Arab azb_Arab